Diari Oficial de la Generalitat Valenciana


Sumari del DOGV 2342, del 09-09-1994 (1994/832363)

RESOLUCIÓ de 5 d'agost de 1994, del Rectorat de la Universitat Jaume I de Castelló, per la qual es convoquen proves selectives d'accedir al grup B sector administració especial, per a proveir una vacant d'enginyer tècnic de la Universitat Jaume I.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2342

Data del DOGV
:   09-09-1994

Secció del DOGV
:   AUTORITATS I PERSONAL

Número del document
:   1994/832363


Data del document
:   05-08-1994

Organisme emissor
:   Universitat Jaume I de Castelló

Tipus de document
:   Resolució

RESOLUCIó de 5 d'agost de 1994, del Rectorat de la Universitat Jaume I de Castelló, per la qual es convoquen proves selectives d'accés al grup B, sector administració especial, per a proveir una vacant d'enginyer tècnic de la Universitat Jaume I. [94/6099]  
Aquest rectorat, fent ús de les competències que li atribueixen l'article 18 en relació amb el 3.2.e) de la Llei 11/1983, de 25 d'agost, de Reforma Universitària, i segons que estableix l'article 61.3 del Decret 179/1992, de 10 de novembre, del Govern Valencià, pel qual s'aprova la Normativa Singular Reguladora de l'Activitat de la Universitat Jaume I de Castelló, acorda convocar proves selectives d'accés al grup B, sector administració especial, per a proveir una vacant d'enginyer tècnic de la Universitat Jaume I, d'acord amb les següents  
Bases de la convocatòria  
1. Objecte de la convocatòria  
1.1. Aquesta convocatòria té per objecte la selecció de personal per a cobrir 1 plaça vacant del grup B, sector d'administració especial, d'Enginyer Tècnic de la Universitat Jaume I, pel torn d'accés lliure mitjançant el sistema de concurs-oposició.  
1.2. Segons que preveu l'article 49.3 de la Llei de Reforma Universitària, la realització d'aquestes proves selectives s'ajustarà a allò que preveu la Llei de la Funció Pública de la Generalitat Valenciana (Decret Legislatiu pel qual s'aprova el text refós de la Llei de Funció Pública Valenciana, 91/1410, de 20 de març, i decrets que la desenvolupen) i per les normes establertes en aquesta convocatòria.  
2. Condicions generals dels aspirants  
2.1. Per a ser admès a aquestes proves selectives és necessari:  
a) Ser espanyol.  
b) Haver fet els 18 anys.  
c) Estar en possessió del títol d'enginyer tècnic industrial.  
d) No patir malaltia o discapacitació que impedesca l'exercici de les funcions dels llocs de treball oferts.  
e) No trobar-se inhabilitat penalment per a l'exercici de funcions públiques.  
f) No haver estat separat, mitjançant expedient disciplinari, de qualsevol administració o ocupació pública.  
2.2. Les condicions generals per a ser admès a les proves a què fa referència l'apartat anterior, s'hauran de reunir en el moment de finalització del termini de presentació d'instàncies i gaudir de totes aquestes durant tot el procés selectiu, fins el moment de la presa de possessió.  
3. Sol·licituds  
3.1. Els qui vulguen prendre part en aquestes proves selectives ho hauran de fer constar en la sol·licitud, segons el model de l'annex IV, que els serà facilitat gratuïtament a les consergeries dels tres campus de la Universitat: Campus de la carretera de Borriol, Campus del carrer d'Herrero, i Campus de la Penyeta Roja, tots a Castelló.  
3.2. Els drets d'examen seran de 2.030 pessetes, les quals s'hauran d'ingressar en el compte corrent núm. 7313611864 -Universitat Jaume I de Castelló. Drets d'examen- de Bancaixa, entitat 2077, sucursal 0580 del carrer de Cavallers, 2, o a través de transferència al compte esmentat.  
En el primer cas, en la sol·licitud haurà de figurar el segell de l'esmentada entitat bancària i si es fa el pagament per transferència, el resguard corresponent s'haurà d'adjuntar a la sol·licitud.  
3.3. Les sol·licituds s'adreçaran al Rectorat d'aquesta universitat. El termini de presentació de les sol·licituds serà de vint dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. S'hauran de presentar en el Registre General de la Universitat Jaume I o en qualsevol de les oficines a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.4. Els aspirants amb minusvàlues podran sol·licitar les mesures d'adaptació necessàries per a la realització de les proves en l'imprès de sol·licitud. Hauran d'aportar prèviament un certificat actualitzat del grau de discapacitació, expedit per l'òrgan competent.  
3.5. Caldrà adjuntar a la sol·licitud una fotocòpia del DNI.  
4. Admissió dels aspirants  
4.1. Finalitzat el termini de presentació d'instàncies, i després de verificar el compliment de tots els requisits de participació assenyalats en aquesta convocatòria, així com el pagament dels drets d'examen, el rector dictarà una resolució, la qual es publicarà en el Diari Oficial de la Generalitat Valenciana, que contindrà la llista provisional d'admesos i d'exclosos a la realització de les proves.  
4.2. Els aspirants exclosos podran, en el termini de 10 dies hàbils comptadors a partir de l'endemà de la publicació de la llista provisional d'admesos i d'exclosos, d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que n'haja motivat l'exclusió, o fer les al·legacions que consideren oportunes.  
4.3. Finalitzat el termini anterior, esmenats els defectes, si pertoca, i vistes les al·legacions que corresponguen, es dictarà una resolució que contindrà la llista definitiva d'admesos i d'exclosos i, almenys amb una antelació de 15 dies, la data, el lloc i l'hora de celebració i començament dels exercicis. Aquesta resolució es publicarà en el Diari Oficial de la Generalitat Valenciana.  
5. Proves selectives  
5.1. El procediment de selecció serà el de concurs-oposició. Constarà d'una primera fase d'oposició i d'una segona de concurs.  
5.2. Fase d'oposició  
Constarà de cinc exercicis. Els quatre primers seran eliminatoris.  
a) Primer exercici. De caràcter obligatori.  
Consistirà en el desenvolupament de dos temes extrets a la sort (del bloc I) dels que formen el programa que figura en l'annex I d'aquesta convocatòria.  
El temps màxim per a la realització d'aquest exercici és de dues hores. Després de finalitzar l'exercici, els aspirants el llegiran davant el tribunal en sessió pública el mateix dia en què l'hauran fet, o bé el dia que el tribunal determine.  
b) Segon exercici. De caràcter obligatori.  
Consistirà en el desenvolupament per escrit de dos temes trets a la sort (del bloc II) dels que formen el programa que figura en l'annex II d'aquesta convocatòria.  
El temps màxim per a la realització d'aquest exercici és de dues hores. Després de finalitzar l'exercici els aspirants el llegiran davant el tribunal en sessió pública el mateix dia en què l'hauran fet, o bé el dia que el tribunal determine.  
c) Tercer exercici. De caràcter obligatori  
Consistirà en la resolució d'un o diversos supòsits presentats pel tribunal per a la seua resolució durant un temps no superior a 5 hores, i relacionat amb el programa que figura en l'annex I d'aquesta convocatòria, i adequat a les funcions que s'han de desenvolupar.  
d) Quart exercici. De caràcter obligatori.  
Consistirà en una entrevista personal per a contrastar l'experiència professional i valorar les aptituds personals de l'aspirant a què fa referència l'article 9 c) del Decret 69/86, de 2 de juny.  
e) Cinquè exercici. Voluntari i de mèrit.  
Consistirà en la traducció d'un text del castellà al valencià i d'un altre del valencià al castellà, que proposarà el tribunal.  
El temps màxim serà de 30 minuts.  
5.3. Fase de concurs  
Consistirà en la valoració pel tribunal, d'acord amb el barem que figura en l'annex II, del currículum acreditat, que hauran de presentar els aspirants inclosos en la llista d'aprovats, en el termini màxim de deu dies comptadors des de la publicació d'aquella, a l'àrea de Recursos Humans i Estudiants d'aquesta universitat.  
La puntuació final estarà constituïda per la suma de les obtingudes en cada fase.  
Finalment s'elaborarà una relació que constituirà la llista dels aspirants que han superat les proves per ordre de puntuació, sense que puga superar-se el nombre de vacants convocades.  
6. Qualificació dels exercicis  
6.1. Primer exercici  
Es qualificarà de 0 a 10 punts, i caldrà obtenir-hi un mínim de 5 punts per a superar-lo.  
6.2. Segon exercici  
Es qualificarà de 0 a 10 punts, i caldrà obtenir-hi un mínim de 5 punts per a superar-lo.  
6.3. Tercer exercici  
Es qualificarà de 0 a 10 punts, i caldrà obtenir-hi un mínim de 5 punts per a superar-lo.  
6.4. Quart exercici  
Es qualificarà de 0 a 10 punts, i caldrà obtenir-hi un mínim de 5 punts per a superar-lo.  
6.5. La qualificació resultant dels quatre exercicis eliminatoris estarà determinada per la suma de les puntuacions obtingudes en cada un d'aquests.  
A continuació es configurarà una relació de major a menor puntuació i s'interromprà quan el nombre d'inclosos coincidirà amb el nombre de vacants convocades.  
En cas d'empat entre els aspirants inclosos en la relació, l'ordre s'establirà segons la puntuació obtinguda en el tercer exercici, i si continués, segons la major puntuació obtinguda en el segon. Si persisteix, es tindrà en compte la puntuació del primer exercici, i si continua l'empat, es dirimirà amb un sorteig.  
Solament els inclosos en aquesta llista podran passar a fer l'exercici voluntari de mèrits.  
En cap cas l'obtenció de cinc o més punts en els exercicis obligatoris podrà entendre's com aprovat sense plaça.  
6.6. El cinquè exercici, voluntari i de mèrits, es puntuarà de 0 a 5 punts.  
6.7. La puntuació de la fase d'oposició s'obtindrà sumant la puntuació del cinquè exercici als resultats obtinguts pels aspirants que figuren en la relació a què fa referència la base 6.5.  
6.8. La puntuació de la fase de concurs s'obtindrà sumant la puntuació obtinguda per l'aplicació del barem assenyalat en l'annex II al currículum acreditat que hauran d'aportar els aspirants inclosos en la llista d'aprovats a què fa referència l'apartat 6.5., en el termini màxim de deu dies, després de la publicació d'aquestes, a l'àrea de Recursos Humans i Estudiants d'aquesta universitat.  
Solament podran participar en aquesta fase els aspirants que hagen superat la fase d'oposició.  
6.9. La puntuació final del concurs oposició estarà constituïda per la suma de les obtingudes en cada fase. S'elaborarà una relació que constituirà la llista dels aspirants que han superat les proves per ordre de puntuació.  
7. Desenvolupament de les proves selectives  
7.1. Els exercicis es desenvoluparan en el lloc que oportunament s'anunciarà. El primer exercici es farà en el lloc, data i hora que s'establirà en la resolució per la qual s'aprove la relació definitiva d'admesos i d'exclosos a la realització de les proves objecte d'aquesta convocatòria.  
7.2. Els aspirants seran convocats per a cada exercici mitjançant crida única, i seran exclosos d'aquestes proves els qui no hi compareguen.  
7.3. En cada exercici els aspirants hauran d'acreditar la personalitat amb la presentació del DNI, del passaport o del permís de conduir, sense que a aquest efecte siguen vàlides les fotocòpies compulsades dels dits documents. També hauran de presentar l'exemplar per a l'interessat de la sol·licitud d'admissió a les proves.  
Els membres del tribunal qualificador i del personal col·laborador d'aquest, no permetran l'accés a la sala on es faça l'exercici, d'aquelles persones que no complesquen els anteriors requisits, ni d'aquells que hi compareguen després d'haver finalitzat la crida dels aspirants convocats.  
7.4. En finalitzar cada una de les proves, el tribunal farà públic l'anunci de la celebració de la següent al local on s'haja celebrat la prova, així com a la Gerència de la Universitat (Campus de la Penyeta Roja, 1r pis), amb una antelació mínima de 48 hores.  
7.5. En qualsevol moment del procés selectiu, si el tribunal tingués coneixement que algun dels aspirants no posseeix la totalitat dels requisits exigits per aquesta convocatòria, amb l'audiència prèvia a l'interessat, es procedirà a excloure'l i se li comunicarà, també, la inexactitud o falsedats formulades per l'aspirant en la sol·licituds d'admissió a les proves selectives, a l'efecte procedent.  
8. Publicitat de les llistes  
8.1. Després de la realització de cada una de les proves el tribunal farà pública, mitjançant un anunci en els locals on s'hagen celebrat i a la Gerència de la Universitat (Campus de la Penyeta Roja, 1r pis) la llista d'aspirants que hagen superat les esmentades proves.  
8.2. Després d'haver finalitzat totes les proves que integren l'oposició, el tribunal farà públiques, mitjançant anuncis en els locals on s'hagen celebrat aquestes i a la Gerència de la universitat, les llistes amb la puntuació final, les quals constituiran les llistes definitives, per ordre de puntuació, dels aspirants que han superat aquestes proves de selecció i que necessàriament s'hauran d'interrompre quan el nombre d'aprovats coincidesca amb el nombre de vacants convocades.  
8.3. Finalitzat el procés de selecció, per una resolució del rector, que es publicarà en el Diari Oficial de la Generalitat Valenciana, es faran públiques les llistes definitives d'aprovats.  
9. Coneixements de valencià  
9.1. Els qui superen les proves selectives acreditaran els coneixements de valencià amb la presentació de certificats, diplomes o títols expedits o degudament homologats per la Universitat Jaume I o per la Junta Qualificadora de Coneixements de Valencià.  
9.2. Els qui no complesquen el requisit anterior es comprometran a la realització dels oportuns cursos de perfeccionament que s'organitzen amb aquest fi.  
10. Presentació de documents  
10.1. En el termini de 20 dies hàbils comptadors des de l'endemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar a l'àrea de Recursos Humans i Estudiants d'aquesta universitat (Secció de Personal, Campus de la Penyeta Roja, 1r pis) els següents documents:  
a) Certificat de naixement expedit pel registre civil corresponent, o fotocòpia del DNI.  
b) Fotocòpia compulsada del títol acadèmic exigible segons aquesta convocatòria.  
c) Declaració de no haver estat separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
d) Certificat mèdic acreditatiu de no patir cap malaltia o discapacitat que impedesca l'exercici de les funcions corresponents.  
10.2. Els aspirants que tinguen la condició de funcionaris de carrera d'aquesta universitat i hagen concorregut a aquestes proves quedaran exempts de justificar documentalment les condicions generals que ja hagen estat acreditades per als anteriors nomenaments, però hauran d'acreditar la resta de les condicions.  
10.3. La falta de presentació de la documentació dins el termini indicat, tret de casos de força major, o la falsedat de documents, donaran pas a la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què l'aspirant hagués pogut incórrer.  
11. Nomenament de funcionaris  
11.1 Finalitzat el termini de presentació de la documentació, el rector dictarà una resolució, la qual es publicarà en el Diari Oficial de la Generalitat Valenciana, on s'inclourà la llista de les persones que han superat les proves de selecció per ordre de puntuació, i farà el seu nomenament com a funcionaris de carrera.  
12. Tribunal  
12.1. El tribunal qualificador d'aquestes proves és el que figura en l'annex III d'aquesta convocatòria.  
12.2. El tribunal podrà, sembre sota la seua direcció i control directe, nomenar col·laboradors, especialistes i ajudants.  
12.3. Els membres del tribunal, així com els col·laboradors, especialistes i ajudants, hauran d'abstenir-se d'intervenir si es dóna en aquests alguna de les circumstàncies previstes en els articles 28 i 29 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o si hagués fet tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.  
12.4. Als efectes de comunicacions i altres incidències, el tribunal tindrà la seu a la Gerència de la Universitat Jaume I (Campus de la Penyeta Roja, 1r pis).  
12.5. El tribunal que actua en aquestes proves tindrà la categoria que per a aquests casos determina la legislació vigent.  
13. Recursos  
13.1. Contra aquesta resolució, que posa fi a la via administrativa, es pot interposar, després de fer la comunicació preceptiva al rector, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació, d'acord amb el que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 58.1 i 57.2.f) de la Llei Reguladora de la Jurisdicció Contenciosa Adminstrativa (disposició addicional onze de la Llei 30/1992).  
Castelló de la Plana, 5 d'agost de 1994.- El rector de la Universitat Jaume I: Celestino Suárez Burguet.  
ANNEX I  
Temari  
Bloc I  
1. La Constitució espanyola. Principis generals.  
2. L'organització territorial de l'Estat. Els estatuts d'autonomia: el seu significat.  
3. L'Estatut d'Autonomia de la Comunitat Valenciana.  
4. El funcionari públic. Concepte i classes. Situacions.  
5. El funcionari públic. Deures i drets. Incompatibiltats.  
6. La Llei de Reforma Universitària.  
7. Normativa Singular Reguladora de la Universitat Jaume I.  
8. Contractació d'obres. Formes d'adjudicació.  
9. Formalització del contracte d'obres. Fiances i actes de replantejament.  
10. Certificacions d'obres.  
11. Modificació del contracte d'obra.  
12. Extinció del contracte d'obra.  
13. Recepció i liquidació d'obres.  
14. Inspecció d'obres.  
Bloc II  
1. Instal·lacions elèctriques de baixa tensió. Tipus de subministraments. Punts de preses. Condicions particulars per a centres docents.  
2. Legalització, projecte i posada en servei d'instal·lacions elèctriques de baixa tensió.  
3. Manteniment i revisions periòdiques d'instal·lacions elèctriques de baixa tensió.  
4. Instal·lacions de centres de transformació. Tipus.  
5. Legalització, projecte i posada en servei de centres de transformació.  
6. Manteniment i revisions periòdiques de centres de transformació.  
7. Instal·lacions de gas en locals. Condicions particulars per a centres docents.  
8. Legalització, projecte i posada en servei d'instal·lacions de gas.  
9. Manteniment i revisions periòdiques d'instal·lacions de gas.  
10. Instal·lacions de GLP, emmagatzemament i distribució.  
11. Legalització, projecte i posada en servei d'instal·lacions de GLP.  
12. Manteniment i revisions periòdiques d'instal·lacions de GLP.  
13. Instal·lacions de calefacció-climatització i ACS, calderes, cremadors, regulació, ximeneies, equips de producció de fred, locals. Condicions particulars per a centres docents.  
14. Legalització, projecte i posada en servei d'instal·lacions de calefacció-climatització i ACS.  
15. Manteniment i revisions periòdiques d'instal·lacions de calefacció-climatització i ACS.  
16. Instal·lacions interiors de lampisteria, canonades, vàlvules, grups, dipòsits.  
17. Legalització, projecte i posada en servei d'instal·lacions interiors de lampisteria. Manteniment i revisions periòdiques d'instal·lacions de lampisteria.  
18. Instal·lacions de protecció contra incendis. Condicions particulars per a centres docents.  
19. Legalització, projecte, manteniment i revisions periòdiques d'instal·lacions de protecció contra incendis.  
20. Plans d'emergència i evacuació en centres docents.  
21. Seguretat i higiene en la construcció.  
22. Seguretat i higiene en instal·lacions d'edificis.  
ANNEX II  
Barem  
La valoració dels mèrits es farà d'acord amb el següent barem:  
1. Experiència en destinacions anteriors en unitats tècniques de l'administració pública i experiència en conservació i manteniment de centres docents: fins a un màxim de 4 punts.   
Es puntuarà entre 0,5 i 1,5 punts per any de treball continuat o fracció superior a 6 mesos, en funció de l'adequació de l'experiència amb el lloc de treball que s'ha de desenvolupar. Aquesta experiència s'haurà d'acreditar documentalment mitjançant un contracte de treball o nomenament oficial que acredite el treball realitzat i l'experiència adquirida.  
2. Cursos. Els cursos específics de formació i perfeccionament: fins a un màxim de 3 punts. S'exclouen els cursos de valencià.  
3. Altres mèrits. Es valorarà fins a un màxim de 3 punts, dels quals 1 correspondrà a coneixements de valencià, sempre que s'acredite estar en possessió del pertinent certificat o homologació expedits per la Junta Qualificadora de Coneixements de Valencià, o homologats per la Universitat Jaume I o la Universitat de València, d'acord amb la següent escala:  
a) Coneixement oral: 0,25 punts.  
b) Coneixement de grau elemental: 0,50 punts.  
c) Coneixement de grau mitjà: 0,75 punts.  
d) Coneixement de grau superior: 1 punt.  
Per als altres 2 punts, es tindrà en compte, entre altres, els coneixements d'idiomes, l'assistència a congressos, jornades, relacionades directament amb les funcions que cal realitzar.  
ANNEX III  
Tribunal qualificador  
Tribunal titular:  
President: el rector o persona en qui delegue.  
Vocals:  
- 2 en representació de la Universitat Jaume I.  
- 2 en representació de les centrals sindicals.  
- La cap de l'àrea de Recursos Humans i Estudiants, que actuarà com o secretària, amb veu però sense vot.  
Tribunal suplent: la mateixa estructura.